open-index/open-wikipedia-markdown huggingface dataset:
נילס פטרסן

**נילס פטרסן** (בגרמנית: **Nils Petersen**; נולד ב-6 בדצמבר 1988 בוורניגרודה שבגרמניה המזרחית) הוא כדורגלן עבר גרמני ששיחק בעמדת החלוץ.

## קריירה
### קריירת ילדים ונוער
פטרסן שיחק בצעירותו במועדוני ילדים ונוער כגון איינהייט ורניגרודה מעיר הולדתו, מועדון ספורט ורניגרודה, גרמניה הלברשטאדט, ולבסוף בקרל צייס ינה, בה גם עלה לקבוצה הבוגרת.

### קרל צייס ינה
בפברואר 2005 חתם פטרסן על חוזה לצעירים בקרל צייס ינה, ועלה לקבוצה הבוגרת בינואר 2007, ושיחק בה ובקבוצת המילואים לסירוגין. פטרסן התפרסם כ"חילוף מנצח", כאשר כבש מספר שערים חשובים שסייעו לקבוצתו להשיג ניצחונות בדקות הסיום.

### אנרגי קוטבוס
בינואר 2009 עבר פטרסן לאנרגי קוטבוס, וסייע לה להגיע למבחני הירידה בבונדסליגה לאחר ניצחון 0–3 על באייר לברקוזן, שמנע ירידה ישירה. למרות זאת, הפסידה אנרגי קוטבוס לנירנברג במבחני הירידה, ונשרה לליגת המשנה. בעונת 2009/2010 מיעט פטרסן לשחק, אך בעונה העוקבת הפך לשחקן מפתח וסיים כסגן מלך שערי הבונדסליגה השנייה, עם 25 כיבושים ב-33 הופעות. קוטבוס סיימה במרכז הטבלה, ופטרסן קיבל הצעות רבות מקבוצות בבונדסליגה, אך בחר להאריך את חוזהו בקוטבוס בשנתיים, עד יוני 2014.

### באיירן מינכן
במאי 2011 חתם פטרסן על חוזה לשלוש שנים בבאיירן מינכן. בספטמבר 2011 הבקיע את שערו הראשון בבונדסליגה, נגד פרייבורג. עם זאת, פטרסן מיעט לשחק בבאיירן מינכן, ואף מצא עצמו לעיתים בקבוצת המילואים.

### ורדר ברמן
ביוני 2012 הושאל פטרסן לעונה אחת מבאיירן מינכן לוורדר ברמן. עונת 2012/2013 הייתה מוצלחת עבור פטרסן בוורדר ברמן, שלבסוף רכשה אותו מבאיירן מינכן, והחתימה אותו על חוזה לארבע שנים.

### פרייבורג
בפגרת החורף של עונת 2014/2015 הושאל פטרסן לפרייבורג מתחתית הבונדסליגה, וכבר במשחק הבכורה שלו, בינואר 2015, כבש שלושער נגד איינטרכט פרנקפורט. עם זאת, פרייבורג נשרה בתום העונה לליגת המשנה. ביוני 2015 חתם על חוזה קבוע בפרייבורג. בעונת 2015/16 פטרסן העפיל עם פרייבורג בחזרה לבונדסליגה, לאחר עונת שיא בה הבקיע 21 שערים ובישל שישה.

## נבחרת גרמניה
פטרסן היה חבר בכל נבחרות גרמניה הצעירות. בשנת 2016 זומן פטרסן לסגל הגרמני לאולימפיאדת ריו דה ז'ניירו, והבקיע חמישייה בניצחון 0–10 על נבחרת פיג'י בשלב הבתים. פטרסן הגיע עם נבחרתו עד לגמר מול נבחרת ברזיל, שהסתיים בתוצאה 1-1 לאחר 120 דקות והגיע לבעיטות הכרעה. לאחר שכל נבחרת בעטה בהצלחה ארבע בעיטות, פטרסן בעט את הפנדל החמישי של גרמניה שנעצר על ידי השוער וונדרטון. ניימאר הבקיע מיד לאחר מכן את הפנדל המנצח עבור נבחרת ברזיל שזכתה במדליית הזהב, בעוד שפטרסן ונבחרת גרמניה הסתפקו במדליית הכסף. במאי 2018 זומן פטרסן לראשונה לסגל נבחרת גרמניה הבכירה על ידי המאמן יואכים לב, והשתייך לסגל המורחב למונדיאל 2018. ב-2 ביוני 2018 ערך את הופעת הבכורה בנבחרת הבוגרת בהפסד 1–2 ל במשחק הכנה למונדיאל. עם זאת, פטרסן לא צלח את הניפוי הסופי והאחרון ולא נכלל בסגל הגרמני למונדיאל.

## תארים
;אנרגי קוטבוס:
* מלך השערים של הבונדסליגה השנייה: 2010/11

;פרייבורג:
* אליפות הבונדסליגה השנייה: 2015/16

;נבחרת גרמניה האולימפית:
* אולימפיאדת ריו דה ז'ניירו (2016): מדליית כסף

## קישורים חיצוניים

קטגוריה:חלוצי כדורגל גרמנים
קטגוריה:כדורגלנים גרמנים
קטגוריה:כדורגלני קרל צייס ינה
קטגוריה:כדורגלני אנרגי קוטבוס
קטגוריה:כדורגלני באיירן מינכן
קטגוריה:כדורגלני ורדר ברמן
קטגוריה:כדורגלני פרייבורג
קטגוריה:כדורגלני נבחרת גרמניה
קטגוריה:גרמנים שנולדו ב-1988
קטגוריה:כדורגלנים גרמנים באולימפיאדת ריו דה ז'ניירו (2016)
קטגוריה:זוכי מדליית כסף אולימפית גרמנים: כדורגל
שמואל קיבלביץ

הרב **שמואל קיבלביץ** (ה'תרע"ג, 1913 - ה' באייר ה'תשס"ד, 26 באפריל 2004) היה למדן, ראש ישיבה, מתרגם ועורך תורני. ר"מ בישיבת עץ חיים וראש מערכת "אוצר מפרשי התלמוד".

## ביוגרפיה
נולד בלובצ'ה לרב חיים קיבלביץ, למד בישיבת ברנוביץ' וכתביו משיעורי רבו, הרב אלחנן וסרמן נדפסו במאספים שונים. בשנת ה'תרצ"א (1931) עבר ללמוד בישיבת מיר והוכר בה כ"שמואל לובצ'ער" על שם עיירת מולדתו, במיר התקרב למשגיח הרב ירוחם ליבוביץ, והיה אחד ממעבירי תורתו בעל פה. בשנת ה'תרצ"ו, כדי להתחמק מגיוס חובה עלה לארץ ישראל ולמד בסוף שנות ה-30 של המאה ה-20 בישיבת חברון כנסת ישראל בירושלים, התקרב לראש הישיבה, הרב יחזקאל סרנא ולימים נענה לבקשתו והיה מעורכי כתביו. אחרי תקופה קצרה בישיבת חברון, הזמינו אותו חבריו ממיר שעלו ארצה ולמדו בישיבת לומז'ה בפתח תקווה, להצטרף אליהם. הוא למד בלומז'ה ואף העביר בה שיעורים לתלמידים צעירים ממנו.

בשנת 1943 נישא למרת שרה רבקה בתו של הרב שלמה זלמן זלזניק ראש ישיבת עץ חיים שמינה אותו לשמש כר"מ בישיבה. היה ממקורביו של "הרב מבריסק", רבי יצחק זאב הלוי סולובייצ'יק ושליחו בכמה ענייני ציבור. זמן מה כיהן כראש ישיבת עץ חיים באנטוורפן, בלגיה; והיה שותף להקמת ישיבת בית התלמוד בירושלים. שנים לאחר פטירת אשתו הראשונה נישא לברטה לבית ארלנגר, אלמנתו של הסופר דוד זריצקי.

בשנת תשנ"ה, 1995, נפטרה בתו אידלה שהייתה נשואה לרב ברוך שמואל דויטש מראשי ישיבת קול תורה.

הוא נפטר בה' באייר ה'תשס"ד, 26 באפריל 2004.

## יצירתו התורנית
תרגם מיידיש את ספרו של רבו בברנוביץ', המשגיח רבי יוסף ביגון, "עינא פקיחא" (ירושלים תשל"ב). בראשית שנות ה-70 של המאה ה-20 הקים יחד עם הרבנים יוסף בוקסבוים ואברהם קבלקין את פרויקט "אוצר מפרשי התלמוד", קבע את תבניתו והיה לעורכו הראשי. במקביל פרסם בקביעות חידושי תורה בכתבי העת התורניים כמו "מוריה", גם לאחר פטירתו המשיך חתנו בפרסום מאמריו בבמות שונות ביניהן כתב העת הנ"ל וכן בירחון האוצר.

## קישורים חיצוניים
* 

## הערות שוליים

קטגוריה:נפטרים ב-2004
קטגוריה:ילידי 1913
קטגוריה:בוגרי ישיבת אוהל תורה-ברנוביץ'
קטגוריה:בוגרי ישיבת מיר (בלארוס)
קטגוריה:בוגרי ישיבת חברון כנסת ישראל
קטגוריה:בוגרי ישיבת לומז'ה-פתח תקווה
קטגוריה:רבני ישיבת עץ חיים
קטגוריה:ראשי ישיבות בתפוצות
קטגוריה:מחברי ספרות תורנית
קופלמן

**קופלמן** הוא שם משפחה.

קטגוריה:שמות משפחה המבוססים על השם יעקב
מקוטו קובאיאשי

שמאל|ממוזער|250px|מקוטו קובאיאשי
**מקוטו קובאיאשי** (נולד ב-7 באפריל 1944) הוא פיזיקאי יפני הידוע בעבודתו על שבירת סימטריית CP, שזיכתה אותו להיות אחד מארבעה הזוכים בפרס נובל לפיזיקה בשנת 2008.

## ביוגרפיה
קובאיאשי נולד בנגויה, לקראת סוף מלחמת העולם השנייה. אביו היה רופא ששימש במנהל המרכז לבריאות הציבור בנגויה, ונפטר זמן קצר לאחר שהסתיימה המלחמה כשקוביאשי היה בן שנתיים בלבד.

קובאיאשי למד פיזיקה באוניברסיטת נגויה וסיים את התואר הראשון בשנת 1967. לאחר מכן המשיך את לימודיו וקיבל תואר דוקטור בשנת 1972. באותה שנה עבר לאוניברסיטת קיוטו, שם עבד כעמית מחקר.

יחד עם עמיתו טושיהידה מסקאווה, הוא עבד על הסבר שבירת סימטריית CP, בתוך המודל הסטנדרטי של פיזיקת חלקיקים. התאוריה של קובאיאשי ומסאווה טענה שיהיו לפחות שלושה דורות של קווארק, תחזית שאושרה בניסוי ארבע שנים מאוחר יותר על ידי הגילוי של הקווארק התחתון. קובאיאשי ומסקאווה זכו יחד בחצי מפרס נובל לפיזיקה לשנת 2008 על עבודתם.

## פרסים
* 1979 – הפרס ע"ש נישינה – פרס הפיזיקה הוותיק והיוקרתי ביותר ביפן
* 1985 – פרס סקוראי לתאוריית פיזיקת חלקיקים שניתן על ידי האגודה האמריקנית לפיזיקה
* 1985 – פרס אקדמיית יפן
* 2008 – פרס נובל לפיזיקה
* 2008 – פרס מסדר התרבות

## קישורים חיצוניים

* ביוגרפיה באתר אוניברסיטת נגויה 
* 

קטגוריה:זוכי פרס נובל יפנים
קטגוריה:זוכי פרס נובל לפיזיקה
קטגוריה:מעוטרי מסדר התרבות
קטגוריה:פיזיקאים יפנים
קטגוריה:יפנים שנולדו ב-1944
מסאקי סוזוקי

**מסאקי סוזוקי** (ביפנית: **鈴木 雅明**; נולד ב-29 באפריל 1954) הוא צ'מבליסט, נגן עוגב ומנצח יפני. הוא המקים והמנהל של "קולגיום באך יפן", הרכב מוזיקלי הכולל תזמורת ומקהלה ומתמקד בביצוע מוזיקת בארוק. בנוסף, הוא מרצה ומנצח באוניברסיטת ייל.

## קורות חייו
סוזוקי נולד בקובה שביפן להורים נוצרים ומוזיקאים חובבים. הוא החל לנגן בעוגב בכנסייה בגיל 12. הוא למד ניצוח ונגינה בעוגב ב"אוניברסיטה הלאומית בטוקיו לאמנויות ולמוזיקה" וסיים את לימודיו ב-1979. לאחר מכן הוסמך בנגינה על עוגב וצ'מבלו בקונסרבטוריון של אוניברסיטת אמסטרדם, שם היו חבריו לספסל הלימודים טון קופמן והמנצח פיט קי (Piet Kee). ב-1980 זכה במקום השני בתחרות שהתקיימה בברוז', בלגיה. מ-1981 עד 1983 לימד צ'מבלו בדואיסבורג, גרמניה. לאחר מכן חזר ליפן ולימד באוניברסיטת שואין לנשים בעיר הולדתו קובה. במקביל ניצח על הרכבים קטנים עד שב-1990 ייסד את "קולגיום באך יפן". ב-1992 החל ההרכב להופיע באופן קבוע ושלוש שנים מאוחר יותר החל בסדרה של הקלטות כל קנטטות באך עבור מותג ההקלטות השוודי BIS Records. עד 2013 הוא הקליט עם ההרכב סדרה של 55 תקליטורים הכוללים את כל הקנטטות הדתיות של באך, בנוסף לאורטוריות וליצירות שלו לכלי מקלדת ולתזמורת, ומאז הם מקליטים את הקנטטות החילוניות. בנו מסאטו מנגן אף הוא בצ'מבלו והם הקליטו יחד עם הקולגיום עבור BIS קונצ'רטי לשני צ'מבלו.

במקביל, החל ללמד ב-1991 באוניברסיטת טוקיו, עד שעבר ללמד בייל ב-2010. כמנצח אורח, ניצח על מגוון תזמורות גדולות כגון הפילהרמונית של ניו יורק, התזמורת הסימפונית של בוסטון, תזמורת סיינט פול, התזמורת הסימפונית הגרמנית, התזמורת הסימפונית של מלבורן, התזמורת הפילהרמונית של רוטרדם, תזמורת רדיו שטוטגרט ותזמורת טונהאלה, ציריך.

ב-2011 עוטר במסדר הכבוד של הרפובליקה הפדרלית של גרמניה וזכה במספר מדליות אזרחיות אחרות בהן "מדליית באך" של העיר לייפציג ב-2012.

## קישורים חיצוניים

* מסאקי סוזוקי באתר "קולגיום באך יפן"
* ביוגרפיה באתר hazardchase

## הערות שוליים

קטגוריה:מנצחים יפנים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:סגל אוניברסיטת ייל
קטגוריה:נגני עוגב
קטגוריה:נגני צ'מבלו
קטגוריה:יפנים שנולדו ב-1954
ח'רבת סמארה (שומרון)

250px|ממוזער|שמאל|קטע מפסיפס בית הכנסת במוזיאון השומרוני הטוב
**ח'רבת סמארה** הוא אתר ארכאולוגי המצוי בשוליו המערביים של השומרון, 9 ק"מ מזרחית לטייבה, מדרום מערב ובסמוך ליישוב עינב. באתר התקיים יישוב שומרוני מהמאה ה-4 לספירה שישב על שרידי יישוב מהתקופה הרומית.

האתר נסקר לראשונה על ידי הקרן לחקר ארץ ישראל בסוף המאה ה-19, וזוהה אז, בטעות, ככנסייה. בחפירותיו של ידי יצחק מגן בשנים 1991–1992, זוהה המבנה שבשוליו המזרחיים של האתר כבית כנסת שומרוני מפואר. בנוסף נמצאו באתר בור מים ומקווה, שער בעל קשת, מערות קבורה ומבני ציבור.

## בית הכנסת השומרוני
מידותיו הפנימיות של בית הכנסת הן 15 מטרים אורך ו-8.4 מטרים רוחב ושטחו 126 מ"ר. הוא מבנה מפואר שנבנה בכיוון מזרח-מערב, ופונה לכיוון הר גריזים. למבנה חמישה חלקים: אולם מרכזי שהיה מכוסה פסיפס, נארטקס, אטריום מעוגל, חצר בצפונו וחדרים בדרום ובמזרח. האולם מוקף בשתי שורות של ספסלי ישיבה. שני עמודים עומדים על תילם בכניסה למבנה. בבית הכנסת נמצא פסיפס מן האיכותיים ביותר שהתגלו בארץ ישראל.

### פסיפס בית הכנסת
פסיפס האולם המרכזי של בית הכנסת מתוארך למאה הרביעית לספירה. צבעי אבני הפסיפס הם לבן, שחור, אפור, אדום, ארגמן, ורוד, חום, כתום, חרדל, צהוב, תכלת, טורקיז (זכוכית?), אפור-ירקרק ובז'. צפיפותן הנדירה של האבנים מפסיפס סמארה העומדת על 400 אבנים בדצמ"ר, היא מן הגבוהות מבין פסיפסי ארץ ישראל, ומדרגת את הפסיפס בין הפסיפסים האיכותיים ביותר שנוצרו בארץ ישראל בתקופה הביזנטית. שטיח האולם המרכזי של בית הכנסת מחולק לשני פנלים רבועים המוקפים במסגרות של מדליונים מעלי קוציץ. מדליוני הקוציץ מאוכלסים בעיצובים של גידולים חקלאיים, כלים וחפצים. עיצוב הפריטים הוא ייחודי נטורליסטי ומדויק מאוד. בשורה הצפונית עוטרו ענף נושא שקדים, אלומות חיטה, שריגי גפן המודלים על חצובה, ענף נושא רימונים, ענפי זית, פגות שקמה על ענף, כד המוזג יין אדום אל צלוחית וענפים נושאי ורדים אדומים סביבו. בשורת המדליונים האמצעית שבין שני השטיחים עוצבו מכבד תמרים, עצי תמר ומגל לגדיד. במדליונים שבשורה הדרומית עוצבו ענף נושא משמשים, ענף נושא אפרסקים וענף של אורן הצנובר הנושא אצטרובלים.

לצורכי שימור והצגה לקהל, נלקח הפסיפס מאתרו והוא מוצג כיום במוזיאון השומרוני הטוב.

## גלריית תמונות

## לקריאה נוספת
* יצחק מגן, "בתי-הכנסת השומרוניים ופולחנם", בתוך: **מחקרי יהודה ושומרון,** ב', 1992, עמ' 264-229
* ענת אביטל, "מקוריותם של התיאורים החקלאיים הייחודיים מפסיפס בית הכנסת השומרוני בסמארה", בתוך **מחקרי יהודה ושומרון** כ"ד (עריכה מדעית: ביליג מ'), אריאל: אוניברסיטת אריאל, 2015, עמ' 163-145

## קישורים חיצוניים

קטגוריה:השומרון: אתרים ארכאולוגיים
קטגוריה:ישראל: פסיפסים
קטגוריה:יישובים שומרוניים לשעבר
פיראצטם

ממוזער
**פיראצטם** או **פירצאטאם (piracetam'')**'' היא תרופה ממשפחת הרצטאמים, המשתייכת לקבוצת התרופות נואוטרופיות, כלומר תרופות שמשפרות יכולות קוגניטיביות, כמו זיכרון פרוצדורלי, ריכוז ומוטיבציה.

מנגנון הפעולה של התרופות האלו אינו ידוע באופן מדויק, אבל ידוע שפיראצטאם עובד כמודולטור אלוסטרי חיובי (כלומר מגביר בעקיפין את פעילות הליגאנד הטבעי) של רצפטורי AMPA ומבצע מודולציה במערכות הכולינרגיות במערכת העצבים המרכזית.

פיראצטם הופק לראשונה על ידי קורנליו ג'ורג'ה.
## האפקטים העיקריים של פיראצטם

# הגדלת ריכוז cAMP הנוירוני.
# הגברת ייצור ATP בתאי המח ושיפור המטבוליזם התוך תאי של הנוירונים.
# הגברת תהליכי חמצון חיזור בסביבתו.
# הגברת גליקוליזה וזרימת הדם באזורים האיסכמיים של המח.
# השפעה נוירופרוטקטיבית על תאי המח מנזק של חמצון נמוך.
# הגברת הביוסינתזה של חלבונים.
# סטימולציה של חילוף חומרים פוספוליפידי.

## פרמקוקינטיקה
פיראצטם נספג היטב במתן פומי (95%), מתפזר ברקמות השונות ובמערכת העצבים המרכזית, לא עובר שינויים מטבוליים משמעותיים, ומתפנה על ידי כליות. זמן מחצית החיים כ-4.5 שעות מרקמות הגוף וכ-7.7 שעות ממערכת העצבים המרכזית.

## התוויות למתן

# שיפור מטבוליזם בקורטקס הצרברלי במחלות מע"מ הקשורים להפרעות וסקולריות.
# דמנציה כתוצאה מטרשת עורקים.
# שיקום לאחר טראומת ראש קשה.
# מצבים נוירוטיים שונים.
# אנצפלופתיות שונות.
# דליריום כתוצאה מגמילת אלכוהול.
# מחלת אלצהיימר.

## תופעות לוואי

# היפרקינטיות.
# עצבנות.
# סחרחורת. 
# רעד.
# בחילות והקאות.
# עליה במשקל.
# החמרת מחלת לב איסגמית.
# הפרעות שינה.
# כאבי בטן 
# שלשולים

## התוויות נגד
מחלה אפילפטית פעילה או עבר של אפילפסיה, פרקינסון, אי ספיקת כליות (לעיתים אפשר להתאים מינון), מחלות לב. 

יש לציין שתרופה זאת לא עברה אישור FDA עקב חוסר הוכחה מחקרית מובהקת אך יחד עם זאת התרופה נמצאת בשימוש בחלק ממדינות מזרח אירופה, רוסיה, אוקראינה, מולדובה- נמכר ללא מרשם, רומניה, הונגריה, ובריטניה (נמכר רק עם מרשם רפואי).
אין לראות במידע זה ייעוץ או המלצה, יש להיוועץ ברופא המטפל לפני השימוש

## מקורות

# Пирацетам (Piracetam). Энциклопедия лекарств. Регистр лекарственных средств России (2002). Проверено 27 октября 2011. Архивировано из первоисточника 3 февраля 2012.
#↑ Поиск по базе данных ЛС, опции поиска: МНН — Пирацетам, флаги «Искать в реестре зарегистрированных ЛС», «Искать ТКФС», «Показывать лекформы». Обращение лекарственных средств. ФГУ «Научный центр экспертизы средств медицинского применения» Росздравнадзора РФ (27.03.2008). — Типовая клинико-фармакологическая статья является подзаконным актом и не охраняется авторским правом согласно части четвёртой Гражданского кодекса Российской Федерации №230-ФЗ от 18 декабря 2006 года. Проверено 3 мая 2008. Архивировано из первоисточника 22 августа 2011.
# ↑ S. Shorvon. Pyrrolidone derivatives // The Lancet, 2001, V. 358, P. 1885—1892.


## קישורים חיצוניים

קטגוריה:תרופות לפי א'-ב'
ג'אנלוקה גאודינו

**ג'אנלוקה גאודינו** (באיטלקית: **Gianluca Gaudino**, נולד ב-11 בנובמבר 1996 בהנאו שבגרמניה) הוא כדורגלן גרמני המשחק בעמדת הקשר בקבוצת אלמניה אאכן מהליגה הגרמנית השלישית.

## קריירת מועדונים
גאודינו הוא תוצר של אקדמיית הצעירים של באיירן מינכן. גאודינו עלה לקבוצה הבוגרת של באיירן מינכן לאחר שהרשים באימונים את פפ גווארדיולה בתחילת עונת 2014/2015. הוא ערך בכורה במשחק הסופר קאפ הגרמני באוגוסט 2014, ושיחק 90 דקות מלאות בהפסדה של באיירן מינכן 2-0 לבורוסיה דורטמונד. באותו חודש ערך בכורה במשחק הניצחון 2-1 על וולפסבורג במחזור הפתיחה של הבונדסליגה, והפך לשחקן הרביעי הצעיר ביותר ששיחק בבאיירן מינכן במשחק בונדסליגה. בליגת האלופות ערך גאודינו בכורה במשחק הניצחון 3-0 על צסק"א מוסקבה. בעונת 2015/2016 עבר גאודינו לשחק בעיקר בקבוצת המילואים.

ב-9 בינואר 2016 הושאל גאודינו מבאיירן מינכן לסנט גאלן מליגת העל השווייצרית למשך עונה וחצי. 

בתום ההשאלה לסנט גאלן, חזר גאודינו ביוני 2017 לבאיירן מינכן, ונמכר מיד לקייבו ורונה מהסרייה א'.

בתחילת שנת 2019 עבר גאודינו ליאנג בויז ברן. בעונת הבכורה שלו כבש שער אחד ב-11 הופעות וסייע לקבוצתו לזכות באליפות שווייץ.

ביוני 2021 חתם בס.ו. זנדהאוזן מהבונדסליגה השנייה. בינואר 2022 הושאל לריינדורף אלטאך האוסטרית עד לסוף העונה. ביוני 2022 חתם גאודינו בלוזאן. גאודינו שיחק בלוזאן עונה וחצי, ובפברואר 2024 חתם בסטריפפינג האוסטרית עד לסוף עונת 2023/24. גאודינו נפצע וערך רק שלוש הופעות בקבוצה זו עד לשחרורו ממנה.

בקיץ 2024 חתם גאודינו באלמניה אאכן מהליגה הגרמנית השלישית.

## חיים אישיים
ג'אנלוקה גאודינו הוא בנו של כדורגלן העבר מאוריציו גאודינו, ששיחק בשטוטגרט, איינטרכט פרנקפורט ומנצ'סטר סיטי. בזכות שורשיו האיטלקיים, יכול ג'אנלוקה גאודינו עדיין לבחור אם ישחק בעתיד בנבחרת גרמניה או בנבחרת איטליה.

## תארים
;באיירן מינכן
* אליפות גרמניה: 2014/2015

;יאנג בויז ברן
* אליפות שווייץ (2): , 
* הגביע השווייצרי: 

## קישורים חיצוניים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני באיירן מינכן
קטגוריה:כדורגלני סנט גאלן
קטגוריה:כדורגלני קייבו ורונה
קטגוריה:כדורגלני יאנג בויז ברן
קטגוריה:כדורגלני ס.ו. זנדהאוזן
קטגוריה:כדורגלני ריינדורף אלטאך
קטגוריה:כדורגלני לוזאן
קטגוריה:כדורגלני אלמניה אאכן
קטגוריה:הנאו: כדורגלנים
קטגוריה:ספורטאים גרמנים באיטליה
קטגוריה:גרמנים שנולדו ב-1996
שפירין

שמאל|ממוזער|200px|פסיפס כתובת רחוב - בשורה ה-27 נזכרת "שפירין" כאחת העיירות היהודיות בתחום סבסטיה הפטורות ממעשרות.
**שפירין** היה יישוב יהודי בשומרון בתקופת המשנה והתלמוד, אשר נזכר בכתובת רחוב כאחת העיירות המותרות בתחום סבסטיה לעניין חובת קיום המצוות התלויות בארץ, בשל מגורי הכותים באזור.

העיירה שפירין נזכרת בשורה ה-27 בכתובת, לצד עיירות נוספות באזור צפון שומרון, ובהן ציר, דותן, יצת, כפר יהודית, כפר כסדיה, פנטאקומוותה, שילתה, עננין ובלעם עלייתה.

הצעת הזיהוי המקובלת ליישוב הקדום היא בחורבה הקרויה **ח'רבת א-שיח' ספירין** שבין בקעת סאנור וג'נין, כ-4 ק"מ ממזרח לקבטיה.

## לקריאה נוספת
* אהרן דמסקי, העיירות המותרות שבתחום סבאסטי לפי הכתובת שברצפת הפסיפס של רחוב, **קדמוניות**, יא, תשל"ח, עמ' 3-2. 
* י' זוסמן, כתובת מבית הכנסת של רחוב בעמק בית שאן, **קדמוניות**, ח, תשל"ו, עמ' 128-123.

קטגוריה:קצרמר ארכאולוגיה
קטגוריה:השומרון
קטגוריה:יישובים יהודיים בארץ ישראל בתקופת המשנה והתלמוד
זינאן קורט

**זינאן קורט** (בגרמנית: **Sinan Kurt**, נולד ב-23 ביולי 1996 במנשנגלדבך שבגרמניה) הוא כדורגלן גרמני המשחק בעמדת הקשר.

## קריירת מועדונים
קורט הצטרף לבורוסיה מנשנגלדבך בגיל 11 ושיחק בה בקבוצות הילדים והנוער, אך לא עלה לקבוצה הבוגרת, אלא רק לקבוצת המילואים. עם זאת, הציג יכולת מרשימה בקבוצות הנוער, וכבש 31 שערים ובישל 21 ב-52 משחקים. היכולת הקנתה לקורט מקום בקבוצת המילואים ששיחקה בליגה האזורית המערבית (הרביעית בהיררכיית הליגות בגרמניה). באוגוסט 2014 הודיע קורט כי קיבל הצעה מבאיירן מינכן וביקש לעבור. ראשי גלדבאך סירבו לאשר את ההעברה ודרשו מקורט להישאר עד תום החוזה בסיום עונת 2016. מנהלת הליגה הגרמנית מצאה שהחוזה החתום אינו חוקי, מאחר שקורט היה מתחת לגיל 16 בעת חתימתו, ולכן פקע באופן מיידי, וקורט שוחרר לבאיירן מינכן.

באוגוסט 2014 באיירן מינכן החתימה את קורט על חוזה לארבע שנים, והוא עבר לשחק מיד בקבוצת המילואים. באוקטובר 2014 ערך את הופעת הבכורה בקבוצה הבכירה, בניצחון הביתי 1-0 על הרטה ברלין. ב-7 בינואר 2016 חתם קורט על חוזה בהרטה ברלין עד שנת 2019. במסגרת החוזה, הוסכם כי לבאיירן מינכן תינתן זכות ראשונים אם תבחר לרכוש אותו בחזרה. קורט לא השתלב היטב בהרטה ברלין, ערך שתי הופעות בונדסליגה בלבד במשך שתי עונות וחצי בקבוצה הבוגרת, ושיחק בעיקר בקבוצת המילואים של המועדון.

בפברואר 2019 עבר קורט לסברובסקי ואטנס מהליגה האוסטרית הראשונה, שהיא השנייה בהיררכיית הליגות באוסטריה. לאחר חצי עונה בקבוצה, בה ערך 13 הופעות והבקיע שער אחד, שוחרר קורט מהקבוצה.

## תארים
עם באיירן מינכן:
* אליפות הבונדסליגה: 2014/15

## קישורים חיצוניים

* פרופיל השחקן באתר הרשמי של באיירן מינכן

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני באיירן מינכן
קטגוריה:כדורגלני הרטה ברלין
קטגוריה:גרמנים שנולדו ב-1996
Blackstar

**Blackstar** הוא אלבום האולפן ה-25 והאחרון של המוזיקאי הבריטי דייוויד בואי, שיצא בינואר 2016. במקום ציון שמו, הופיע על עטיפת האלבום הסימן "★".

## אודות האלבום
האלבום, שיצא ביום הולדתו ה-69 של בואי, ב-8 בינואר 2016, כולל שבעה שירים בלבד. שיר הנושא של האלבום נמשך במקור לאורך כ-11 דקות, אך לאחר שבואי למד שאייטונס מקדמת רק שירים באורך עד 10 דקות, החליט לקצר אותו בדקה אחת. השיר יצא כסינגל ב-20 בנובמבר 2015 ושימש כפתיח לסדרת הטלוויזיה The Last Panthers. במאי הסדרה הוא שגם ביים את סרטון הווידאו שליווה את השיר. באלבום מופיע גם השיר (Sue (Or in a Season of Crime שהופיע ב-2015 במקביל ליציאת האוסף שהוציא בואי באותה שנה, אלא שהגרסה המופיעה באלבום שונה משמעותית מהגרסה המוקדמת.

### הפקת האלבום
בדומה לאלבומו הקודם שיצא במפתיע לאחר עשר שנות שתיקה, לוותה הפקת האלבום החדש בסודיות. לצד בואי הפיק את האלבום טוני ויסקונטי שעבד עם בואי החל מסוף שנות השישים וכן על אלבום הקאמבק הקודם שלו. העבודה על האלבום נערכה במקביל להשתתפותו של בואי ביצירת המחזמר "Lazarus" המורכב משיריו ובו מככבים השחקנים מייקל סי הול וכריסטין מיליאוטי. בין שירי האלבום בולטת נוכחותו של שיר הנושא של המחזמר.

### מותו של דייוויד בואי
בואי הקליט את האלבום במהלך מאבק במחלת סרטן הכבד. הוא נפטר מהמחלה בגיל 69, יומיים לאחר יציאת האלבום. לאחר מותו של דייוויד בואי הסביר המפיק טוני ויסקונטי בהספד שלו לבואי: "הוא יצר את 'Blackstar' עבורנו, כמתנת פרידה. ידעתי במשך שנה שזה הולך להיות כך. למרות זאת, לא הייתי מוכן... מותו לא היה שונה מחייו - עבודת אמנות". ויסקונטי סיפר שעם זאת, בואי קיווה להפיק אלבום נוסף והקליט חמש סקיצות חדשות, אך לא הספיק להשלים את העבודה.

## רשימת הקטעים באלבום

## משתתפים
* דייוויד בואי - שירה, גיטרה חשמלית (3), גיטרה אקוסטית (6) ומפוחית (7)
* דוני מקסלין - סקסופון טנור וחליל צד
* בן מונדר - גיטרה חשמלית
* ג'ייסון לינדנר - פסנתרים, אורגנים וסינתיסייזרים
* טים לפב - גיטרה בס
* מארק ג'וליאנה - תופים וכלי הקשה
* ג'יימס מרפי - סינתיסייזרים וכלי הקשה (4, 5)
* טוני ויסקונטי - הפקה מוזיקלית ועיבוד למיתרים

## היסטוריית יציאה לאור

## קישורים חיצוניים
* 

* 
*  
*  
* 
*  
*  
* 
*  
* Mark Sinclair: Bowie, Barnbrook and the Blackstar artwork

## הערות שוליים

קטגוריה:אלבומי דייוויד בואי
קטגוריה:אלבומים באנגלית
קטגוריה:אלבומים שהופקו על ידי טוני ויסקונטי
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום המוזיקה האלטרנטיבית הטוב ביותר
קטגוריה:אלבומי חברת קולומביה רקורדס
קטגוריה:זוכי פרס גראמי לאלבום הלא קלאסי המעובד הטוב ביותר
פרובינציית סקסוניה

**פרובינציית סקסוניה** הייתה מחוז של ממלכת פרוסיה, ולאחר מכן של המדינה החופשית פרוסיה. לאחר מלחמת העולם השנייה צורפו שטחי המחוז לסקסוניה-אנהלט ולתורינגיה שבשטח הכיבוש הסובייטי.

## היסטוריה
בשנת 1816 הוקמה פרובינציית סקסוניה, על ידי מיזוג השטחים הבאים:
* דוכסות מגדבורג ונסיכות הלברשטדט , שהיו חלק מממלכת וסטפאליה.
* שטחי מרקיזות ברנדנבורג שהיו ממוקמים מערבית לנהר האלבה.
* שטחים שהשתייכו לממלכת סקסוניה וסופחו לפרוסיה על פי החלטת קונגרס וינה.
* נסיכות ארפורט, ועוד שטחים שהשתייכו לנסיכות הבוחר ממיינץ.

הפרובינציה הייתה מאוד עשירה, והתברכה בחקלאות ובתעשייה מאוד מפותחת.

לאחר סיום מלחמת העולם הראשונה נכללה הפרובינציה במדינה החופשית פרוסיה, שהייתה חלק מרפובליקת ויימאר, ולאחר מכן חלק מגרמניה הנאצית.

ב-1 ביולי 1944 פוצל המחוז לשלושה חלקים: אזור ארפורט מוזג עם אזור שמלקלדן שהשתייך לפרובינציית הסן-נסאו, וצורף למדינת תורינגיה. אזור מגדבורג הפך לפרובינציית מגדבורג, ואזור האלה הפך לפרובינציית האלה-מרזבורג. בתחילת 1945 מוזגו פרובינציות מגדבורג והאלה, ליצירת פרובינציית סקסוניה מחדש.

לאחר מלחמת העולם השנייה, נכללו שטחי הפרובינציה בשטח הכיבוש הסובייטי, שמיזגו את שטחי הפרובינציה עם המדינה החופשית אנהלט למדינת סקסוניה אנהלט.

## קישורים חיצוניים

סקסוניה
סקסוניה
סקסוניה
קטגוריה:סקסוניה: היסטוריה
קטגוריה:מדינות וטריטוריות שהתפרקו ב-1944
לבד על הפסנתר

**לבד על הפסנתר** הוא שמו של סיבוב ההופעות של הזמרת-יוצרת קרן פלס שהתחיל בפסטיבל הפסנתר בנובמבר 2014 ונמשך כחצי שנה.

לאחר סיום סיבוב ההופעות "איך שהשמש תזרח" בנובמבר 2015 חזרה פלס להופיע בסיבוב ההופעות למספר הופעות עד תחילת סיבוב ההופעות המשותף שלה עם רמי קלינשטיין. בסיום סיבוב ההופעות המשותף חזרה להופיע לעוד מספר הופעות.

המופע כלל שירים מכל אלבומיה של פלס, שירים שכתבה לאחרים וכן שירים חדשים שעדיין לא נכללו באף אלבום. את כל השירים היא ביצעה רק עם פסנתר, כפי שנכתבו במקור.

## רשימת השירים
### שירים קבועים
#אין סוף ללילה (שיר חדש)
#צל על העולם (שיר חדש)
#זמנים משוגעים (אם אלה החיים)
#רצה הביתה (מבול)
#דמעות (מירי מסיקה, סימנים על החול)
#ואת (הראל סקעת)
#לייק וואנקה (איך שהשמש תזרח)
#לשם (מירי מסיקה, מירי מסיקה)
#שיהיה לנו בית (אם אלה החיים)
#נובמבר (מירי מסיקה, מירי מסיקה)
#מבול (מבול)
ממוזער|שמאל|300px|קרן פלס בחיפה
[ממוזער|שמאל|300px|קרן פלס בהופעה ב[חיפה, 2015]]

### שירים לא קבועים
#ביום של הפצצה (8 בנובמבר 2014, עם רמי קלינשטיין)
#בקרקס הזה (מירי מסיקה, מירי מסיקה)
#אם זאת האהבה שלך (מירי מסיקה, שלום לאמונות)
#החיים עפים (שיר חדש, 3 בינואר 2015 בחיפה)
#מה כבר נשאר לקחת (בין העיר לכפר)
#על הנייר (איך שהשמש תזרח)
#שמעון השכן (אם אלה החיים)
#רק שתבואי (איך שהשמש תזרח)
#אביתר (אם אלה החיים)
#גם אני (איך שהשמש תזרח)
#רגע שקט (שיר חדש, 8 בנובמבר 2014, עם רמי קלינשטיין)
#עדיף אהבה (שיר חדש, 8 בנובמבר 2014, עם רמי קלינשטיין)

## אורחים
*רמי קלינשטיין - התארח בהופעת הבכורה בפסטיבל הפסנתר ב-8 בנובמבר 2014. שר ביחד עם קרן שיר שלו "ביום של הפצצה", שיר שהיא כתבה להראל סקעת, "ואת" ושני שירים חדשים מתוך הפרויקט המשותף שלהם, "רגע שקט" ו"עדיף אהבה".
*מתי כספי - התארח ב-5 בפברואר 2015. ביצעו בין היתר את "ילדותי השנייה" של מתי כספי.

## ביקורת

## קישורים חיצוניים
* 
* 
## הערות שוליים

קטגוריה:סיבובי הופעות מ-2014
קטגוריה:סיבובי הופעות מ-2015
קטגוריה:קרן פלס
קטגוריה:סיבובי הופעות בישראל
מבשר ישראל

[ממוזער|מאמר במבשר ישראל על ביקורו של [אלברט איינשטיין בשאנגחאי ב-5 בינואר 1923]]
**מבשר ישראל** (בכתב סיני: **以色列信使报**) שנודע גם בשם **חודשי יהודי** (בכתב סיני: **犹太月报**) היה עיתון יהודי באנגלית, שפורסם בשאנגחאי בשנים 1904–1941. העיתון הוקם בידי ניסים אליאס בנימין עזרא (נודע יותר בכינוי **N.E.B. Ezra**), ששימש כעורך הראשי של העיתון במשך יותר מ-30 שנה, עד מותו בשנת 1936.

## היסטוריה
הקהילה היהודית בשאנגחאי שבסין נוסדה בשנת 1844. לאחר מלחמת האופיום הראשונה וחתימת חוזה נאנקינג, הסכמי הכניעה הסינית התירו למעצמות אירופה לפתוח בשאנגחאי תחנות סחר אקס-טריטוריאליות שיפוטית, ולמעשה אוטונומיה מערבית. אוטונומיה זו משכה סוחרים ותעשיינים. עם הבריטים הגיעו תעשיינים יהודים רבים ממוצא עיראקי ובראשם משפחות עשירות כגון ששון, כדורי, חרדון ואחרות ואיתם יהודים ספרדים שהגיעו מסוריה, עיראק והודו (בדומה לקהילות בהונג קונג ויאנגון). מבשר ישראל, הוקם באפריל 1904 כדו-שבועון, בידי איש העסקים היהודי ניסים אליאס בנימין עזרא. משפחתו של עזרא הייתה מעיראק, והוא עצמו נולד בהודו הבריטית והתיישב בשאנגחאי. שנה לפני כן הקים עזרא את "האגודה הציונית של שאנגחאי", ומבשר ישראל נועד למעשה להוות שופר האגודה. בתחילה פורסם העיתון אחת לשבועיים, אולם בשל ההצלחה הבלתי צפויה לה זכה, החל להתפרסם אחת לחודש. עזרא, שימש כעורך הרשמי של העיתון במשך שלושים שנה עד מותו ב-1936.

העיתון דיווח בעיקר על הפעילות הציונית בשאנגחאי, אך גם על אירועים כללי בסין ובעולם. מבשר ישראל היה אחד מכתבי העת היהודיים המתוחכמים ביותר באסיה באותה תקופה, הוא הופץ אף בארצות הברית, שם ייצב את מעמדו כקול הסמכותי ביותר של יהודי מזרח אסיה. כאשר נכבשה שאנגחאי בידי האימפריה היפנית, התייחסו היפנים באהדה אל העיתון, גנרל יפני בשם קורושיגה אינוזוקה (犬塚惟重), אף העיד שלפני מלחמת העולם השנייה, ניסה להשתמש בתקשורת היהודית כולל עיתון מבשר ישראל, כדי להשפיע על דעת הקהל האמריקנית. העיתון נסגר בשל קשיים כלכליים, שנבעו בין היתר מהמלחמה בשנת 1941.

## ראו גם
* יהדות שאנגחאי
* ג'ואיש שאנגחאי כרוניקל

## לקריאה נוספת

*
*
*
*


## קישורים חיצוניים

* גליונות מבשר ישראל באתר Jewsofchina.org

## הערות שוליים

קטגוריה:עיתונות יהודית
קטגוריה:יהדות שאנגחאי
מקדם קצבה

**מקדם קצבה** הוא ערך המבטא את היחס בין הצבירה בתוכנית פנסיונית, והקצבה החודשית הצפויה להיות משולמת בגינה.

## קביעת מקדם הקצבה - תקציר אקטוארי
כדי לקבוע את גובה הקצבה החודשית בתוכניות פנסיוניות מסוג "ביטוח מנהלים" או "קרן פנסיה" מחלקים את צבירה הכספים בתוכניות הפנסיוניות למקדם. המקדם מבטא בין השאר את תוחלת החיים שנותרה למבוטח בקרן . מקדם זה נקרא "מקדם הקצבה".

חלוקת הצבירה בתוכניות הפנסיה במקדם הקצבה, נותנת את גובה הפנסיה החודשית במועד קבלת הפנסיה הראשונה.

## היסטוריה ואבולוציה
עד שנת 1995 מקדם הקצבה היה רק עבור תוכנות לפנסיה מסוג "ביטוחי מנהלים". מקדם זה נקבע במועד חתימה על הסכם "ביטוח המנהלים" ולא השתנה במועד קבלת הפנסיה.

מקדם הקצבה בפוליסות "ביטוחי מנהלים" לגבר, שהיה בשנות השמונים של המאה הקודמת כ-145, עלה בשנות -90 לכ-166 ובשנות ה-2000 קפץ ל-199 . משנת 2013 מקדם הקצבה ב"פוליסות ביטוח מנהלים", נקבע במועד קבלת הפנסיה הראשונה .

בשנת 1995 בוטלה האפשרות להצטרף לקרנות הפנסיה הוותיקות, שסכום הקצבה בהן נקבע לפי צבירת זכויות ונקבע שכל מצטרף חדש לקרן פנסיה יצבור כספים לפנסיה ב"קרן פנסיה צוברת".

מקדם הקצבה ב"קרן פנסיה צוברת" אינו נקבע מראש בעת ההצטרפות לקרן, אלא נקבע במועד קבלת הפנסיה החודשית הראשונה ואינו משתנה כל החיים. מקדם זה מופיע ב"תקנון קרן הפנסיה" של החברה המנהלת. נכון להיום מקדם הקצבה בכל קרנות הפנסיה זהה.

"מקדם הקצבה" משקף את תוחלת החיים הצפויה במועד קבלת הפנסיה, וכולל גם את חישוב הריבית האפקטיבית על החיסכון בקרן. כלומר, הריבית הצפויה מורידה את ערך מקדם הקצבה מהערך האמיתי של תוחלת החיים בגיל הפרישה.

מקדם הקצבה כולל גם את דמי ניהול שנתיים, שגובה החברה המנהלת על כספי הפנסיה. (נכון ל-2024 - 0.3%).

נכון להיום (שנת 2024) מקדם הקצבה לגבר נשוי בגיל פרישה (67) הוא -186 מקדם הקצבה לאישה נשואה בגיל פרישה (63) הוא -202 .

מקדם הקצבה לאישה גבוה יותר בגלל תוחלת חיים ארוכה יותר וגיל פרישה נמוך יותר.

מקדם הקצבה לגבר/אישה נשואים גבוה יותר בגלל קצבת שארים שמקבלים אלמן/ה במועד פטירת מקבל/ת הקצבה

ככל שגיל קבלת הפנסיה יורד (ניתן לקבל פנסיה חודשית מגיל 60), מקדם הקצבה עולה. ככל שגיל קבלת הפנסיה עולה מעל גיל הפרישה, מקדם הפנסיה יורד והקצבה החודשית עולה.

ראו גם
* ביטוח מנהלים
* קרן פנסיה

## קישורים חיצוניים
* לוחות תמותה - 1995 - 1999, באתר הלשכה המרכזית לסטטיסטיקה
* תקנון קרן פנסיה צוברת, חברת "הראל ביטוח"

קטגוריה:ביטוח פנסיוני בישראל
ז'אן טבק

**ז'אן טבק** (בקרואטית: **Žan Tabak**; נולד ב-15 ביוני 1970) הוא כדורסלן עבר ומאמן כדורסל קרואטי. קריירת המשחק שלו התפרשה על פני 20 שנים בהן זכה בתארים באירופה ובארצות הברית.

טבק נולד בספליט, ברפובליקה הפדרלית הסוציאליסטית של יוגוסלביה, בשטח שלאחר מכן הפך למדינת קרואטיה. הוא קרוב משפחה של ראטומיר טוורדיץ' שהיה שחקן יוגופלסטיקה ספליט ונבחרת יוגוסלביה, אשתו שיחקה כדורסל בליגה הראשונה של קרואטיה, ואחיו הצעיר שיחק גם הוא בקבוצות מקצועיות בקרואטיה.

טבק היה השחקן הבינלאומי הראשון ששיחק בגמר ה-NBA בשתי קבוצות שונות.

בנובמבר 2015 חתם טבק במכבי תל אביב עד תום העונה עם אופציה לעונה נוספת, לאחר פיטוריו של המאמן גיא גודס.
ב-17 בדצמבר 2015, ניצחה מכבי תל אביב את דרושפאקה, אך הודחה מהיורוליג. ב-10 בפברואר 2016, מכבי תל אביב הודחה מהיורוקאפ. ב-18 בפברואר 2016 הוביל את מכבי תל אביב לזכייה בגביע המדינה. בסיום העונה הוחלף על ידי ארז אדלשטיין.

ב-28 ביולי  מונה למאמנה של סביליה מהליגה הספרדית.

## קישורים חיצוניים

## הערות שוליים

קטגוריה:כדורסלנים יוגוסלבים
קטגוריה:כדורסלנים קרואטים
קטגוריה:כדורסלני ריאל מדריד
קטגוריה:כדורסלני בוסטון סלטיקס
קטגוריה:כדורסלני יוסטון רוקטס
קטגוריה:כדורסלני אינדיאנה פייסרס
קטגוריה:כדורסלני טורונטו ראפטורס
קטגוריה:כדורסלני אולימפיה מילאנו
קטגוריה:כדורסלני חובנטוד בדאלונה
קטגוריה:כדורסלני פנרבחצ'ה
קטגוריה:כדורסלני אוניקאחה מאלגה
קטגוריה:כדורסלני ק.ק. ספליט
קטגוריה:מאמני מכבי תל אביב בכדורסל
קטגוריה:מאמני כדורסל קרואטים
קטגוריה:מאמני סאסקי בסקוניה
קטגוריה:בחירות דראפט של יוסטון רוקטס
קטגוריה:מאמנים שזכו בגביע המדינה בכדורסל
קטגוריה:מאמנים שזכו בגביע ווינר בכדורסל
קטגוריה:קרואטים שנולדו ב-1970
אקו-ויקי

**אקו-ויקי** הוא אנציקלופדיה מקוונת מבוססת ויקי, המכילה תוכן אנציקלופדי בנושאי קיימות, סביבה והגנת הסביבה, כלכלה ותופעות חברתיות ותכנים נוספים בנושאים סמוכים, כדי לשמש כלי להרחבת השיח בנושאים אלה; באתר ערכים אנציקלופדיים, אך גם מאמרי דעה, ספרים מתורגמים ואף מדריכים להתנהלות מקיימת. תפעול ופיתוח האתר מבוצעים מאת חברי העמותה לכלכלה בת קיימא ומאת מתנדבים שאינם חברי העמותה, אך פתחו חשבון באתר.

"אקו-ויקי" מכיל אלפי ערכים אנציקלופדיים, מדריכים, ספרים ומאמרים מתורגמים ועוד; בדומה לפלטפורמות ויקי אחרות, המאגר פתוח לכתיבה על ידי הציבור הרחב, שיכול לכתוב בו ערכים חדשים ולתרום לערכים קיימים, לאחר הרשמה לאתר. עד סוף שנת 2014, הגיע מספר הצפיות הכולל של דפים באתר ל־12 מיליון. בנוסף, המאגר הוכר כפרויקט חברתי בעל השפעה רחבה וזכה בציון לשבח ב־"פרס פראט" במסגרת הקטגוריה תקשורת מקומית.

## הקמה ופיתוח
האתר קם בשנת 2005 על ידי הפעילים החברתיים נועם סגל, שחר דולב ודרור רשף. הוא נוסד כבסיס תוכן נגיש אינטרנטית לקורס בנושא "ביקורת הכלכלה" (על כלכלה נאו קלאסית) במכללה הכלכלית חברתית אך בהמשך הוחלט להרחיבו לאתר תוכן כללי יותר. העמותה לכלכלה בת קיימא נרתמה לסייע בכך והיא והפכה אחראית על תפעול ופיתוח האתר – היא מנגישה בו את תוכניות העבודה שלה, מסכמת בו את פרוטוקולי ישיבות העמותה ומשתמשת בו ככלי מרכזי להנגשה של הידע המצטבר בפעילותה וחבריה תורמים לתוכנו באופן כללי.

## מטרות
מטרות "אקו-ויקי" הן:
* להנגיש כלים שונים, תאורטיים ומעשיים, לאורח חיים מקיים ופעילות חברתית בנושא.
* להיות מקום מפגש מקוון לאנשים בעלי עניין בקידום סדר יום של קיימות, כמו העיסוק בזיהום אוויר, באלימות, באי שוויון חברתי, בעוני ובנושאים נוספים.
* לאפשר במה לדיון כלכלי ביקורתי, במסגרת נרחבת יותר מן התאוריות של הכלכלה הנאו-קלאסית הרווחות כיום בלימודי הכלכלה, ומנוגדות בחלקן לתאוריות של כלכלה אקולוגית.

## קישורים חיצוניים
* 
* 
* 

## הערות שוליים

קטגוריה:אתרי אינטרנט ישראליים
קטגוריה:אתרי אינטרנט שהושקו ב-2005
קטגוריה:אתרי ויקי
קטגוריה:ישראל: ארגונים להגנת הסביבה
קטגוריה:כלכלה בת קיימא
קטגוריה:אנציקלופדיות אינטרנט
אליוט קוואן

**אליוט קוואן** (באנגלית: **Elliot Cowan**; נולד ב-9 ביולי 1976) הוא שחקן אנגלי. קוואן מוכר מתפקידיו כקורפורל ג'ם פוינטון בסדרת הטלוויזיה "Ultimate Force", מר דארסי במיני-סדרה "אבודה בעולמה של ג'יין אוסטן" ומתפקידו כתלמי הראשון בסרט "אלכסנדר" משנת 2004. בסדרה "הסודות של דה וינצ'י" הוא מגלם את לורנצו דה מדיצ'י.

## ביוגרפיה
קוואן נולד בלונדון וגדל בקולצ'סטר שבאסקס. יש לו אח ואחות צעירים ממנו. הוא למד בפנימיה "Uppingham School" בראטלנד. אחרי כן למד דרמה באוניברסיטת ברמינגהאם ונרשם ללימודים באקדמיה המלכותית לאמנות הדרמה, אותם סיים ביולי 2001. בין השנים 1994 ו-1996 היה קוואן חבר בתיאטרון לנוער "National Youth Music Theatre". הוא מנגן בגיטרה ובצ'לו.

בטלוויזיה השתתף קוואן בסדרה "השופט ג'ון דיד", בסדרת הפעולה "Ultimate Force", בפרק בסדרות "ג'ונתן קריק", "פוארו" על פי ספרי אגאתה כריסטי, "המלחמה של פויל", בסרט הטלוויזיה "סאלי לוקהארט: מסתרי אבן האודם", במיני-סדרה "אבודה בעולמה של ג'יין אוסטן" ובסרט הטלוויזיה "The Project". הוא גם הופיע ב-2009 בפרסומות לארגון הצדקה "Women's Aid".

בין סרטי הקולנוע בהם הופיע קוואן היו "מצפן הזהב", "חופשייה ומאושרת", "The Christmas Miracle of Jonathan Toomey", "אהבה וצרות אחרות", ובסרט "Howl".

בתיאטרון שיחק במחזה "The Revenger's Tragedy", במחזה "Women Beware Women" מאת תומאס מידלטון, ב"הנרי החמישי", במחזה "השחף" וב"הגברת עם הקמליות".
הוא גילם את סטנלי קוואלסקי בהפקה מחודשת של "חשמלית ושמה תשוקה" בתיאטרון דונמאר ורהאוס.
מ-23 באפריל ועד 27 ביוני 2010 כיכב קוואן בתפקיד מקבת' במחזה "מקבת'" בתיאטרון הגלוב לצדה של לורה רוג'רס בתפקיד ליידי מקבת'.

קוואן כיכב בתפקיד לורד גורינג במחזה "בעל אידיאלי" של אוסקר ויילד בתיאטרון וודוויל בווסט אנד של לונדון בין 4 בנובמבר 2010 ו-19 בפברואר 2011.

ב-2010 דיבב קוואן את דמותו של אלק טרווליאן במשחק הווידאו "GoldenEye 007" עבור קונסולת Wii.

מ-4 בדצמבר 2021 עד ל-12 בפברואר 2022 כיכב במחזה של וסט אנד "2:22 A Ghost Story" מאת דני רובינס (אנ') בדמותו של סם.

## חיים אישיים
קוואן חי בדלסטון שבלונדון. ב-7 באוגוסט 2011 השתתף בתחרות שחייה באגם ציריך , כדי לגייס כספים עבור "Guy's and St. Thomas's Neonatal Unit" לזכרו של אלפי בלקסל.

## פילמוגרפיה
### טלוויזיה

### קולנוע

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:חברי הלהקה השייקספירית המלכותית
קטגוריה:חברי התיאטרון המלכותי הלאומי
קטגוריה:בוגרי האקדמיה המלכותית לאמנות הדרמה
קטגוריה:בוגרי אוניברסיטת ברמינגהאם
קטגוריה:אנגלים שנולדו ב-1976
אלסנדרו גאמבריני

**אלסנדרו גאמבריני** (באיטלקית: **Alessandro Gamberini**; נולד ב-27 באוגוסט 1981 בבולוניה) הוא כדורגלן עבר איטלקי ששיחק בעמדת הבלם.

גאמבריני שיחק במספר קבוצות בסרייה א', ובמרב הקריירה שיחק בקבוצת פיורנטינה, במדיה ערך 224 הופעות רשמיות על פני שבע עונות. לגאמבריני שמונה הופעות במדי נבחרת איטליה, והוא נכלל בסגלה לטורניר יורו 2008.

## קריירת משחק
גאמבריני החל את קריירת המשחק בקבוצת הנוער של בולוניה 1909 מעיר הולדתו. הוא עלה לשחק בקבוצה הבוגרת של המועדון בעונת  בסרייה א'. הוא רשם את הופעת הבכורה ב-9 בינואר 2000, בהפסד החוץ של קבוצתו 3-1 ללאציו. לאחר עונת הבכורה שלו, נרכשה מחצית מכרטיס השחקן שלו על ידי יובנטוס, אך עסקת האחזקה המשותפת הסתיימה ביוני 2002, כשהכרטיס חזר לחזקתה המלאה של בולוניה. 

בעונת  הושאל גאמבריני להלאס ורונה מהסרייה ב', ולאחר עונה אחת חזר לבולוניה. בסיום עונת , בה היה גאמבריני לראשונה לשחקן הרכב, ירדה בולוניה לליגת המשנה, וגאמבריני נמכר לפיורנטינה תמורת סכום של כ-3.2 מיליון אירו.

ב-4 במרץ 2007, כשבע שנים מאז הופעת הבכורה שלו בסרייה א', כבש גאמבריני צמד בניצחונה של פיורנטינה 5-1 על טורינו, במה שהיו לשערי הליגה הראשונים בקריירה שלו לאחר 134 הופעות. גאמבריני תפס מקום של קבע בהרכב הקבוצה, ובסיום עונת  אף נבחר לשחקן העונה של הקבוצה. בפברואר 2010 נאלץ השחקן לעבור ניתוח בכתפו, שגרם לו להיעדר כשלושה חודשים מהמגרשים. לקראת עונת , החליף גאמבריני את ריקרדו מונטוליבו בתפקיד קפטן הקבוצה. בסיום אותה עונה סיים גאמבריני את דרכו בקבוצה, לאחר שבע עונות בהן רשם 224 הופעות רשמיות, מתוכן 194 בסרייה א'.

לקראת עונת  עבר גאמבריני, יחד עם חברו לקבוצה ואלון בהראמי, לקבוצת נאפולי. סכום ההעברה הכולל הוערך בכ-8.5 מיליון אירו. לאחר עונה אחת, בה רשם 25 הופעות ליגה וסיים עם קבוצתו במקום השני בליגה, עבר גאמבריני לעונת השאלה בגנואה. ב-24 ביולי 2014, לקראת עונת , עבר גאמבריני לקייבו ורונה.

ב-3 ביולי 2018 הודיע גאמבריני על פרישה ממשחק פעיל בגיל 36.

### נבחרת איטליה
גאמבריני החל את דרכו הבינלאומית במדי נבחרת איטליה הצעירה, עמה זכה באליפות אירופה 2004 תחת המאמן קלאודיו ג'נטילה.

הופעת הבכורה של גאמבריני במדי נבחרת איטליה נערכה ב-17 באוקטובר 2007, תחת המאמן רוברטו דונאדוני, בניצחונה של איטליה 2-0 על  במשחק ידידות.

בתחילה לא זומן גאמבריני על ידי דונאדוני לסגל איטליה לקראת יורו 2008. ב-2 ביוני 2008, באימון הראשון של הנבחרת באוסטריה לקראת הטורניר, נפצע קפטן הנבחרת, פאביו קנבארו, בתיקול עם ג'ורג'ו קייליני וקרע שני גידים בקרסול. כתוצאה מכך, זומן גאמבריני לסגל הנבחרת כמחליפו של קנבארו, על אף שצבר עד אז שתי הופעות בינלאומיות בלבד. על אף שאיטליה שיתפה ארבעה בלמים שונים במהלך הטורניר (מטראצי וברצאלי במשחק הפתיחה, ובמשחקים הבאים קייליני ופאנוצ'י), לא זכה גאמבריני לדקות משחק בטורניר. שנה אחר כך, נכלל בסגל של מרצ'לו ליפי לגביע הקונפדרציות 2009, אך שוב לא זכה לדקות משחק בטורניר.

לגאמבריני שמונה הופעות במדי איטליה, האחרונה שבהן ב-2011.

## תארים
;נבחרת איטליה הצעירה
* אליפות אירופה עד גיל 21: 2004

## סטטיסטיקות
### מועדונים

### נבחרת לאומית

## קישורים חיצוניים

קטגוריה:בלמי כדורגל איטלקים
קטגוריה:כדורגלני בולוניה
קטגוריה:כדורגלני הלאס ורונה
קטגוריה:כדורגלני פיורנטינה
קטגוריה:כדורגלני נאפולי
קטגוריה:כדורגלני גנואה
קטגוריה:כדורגלני קייבו ורונה
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:בולוניה: כדורגלנים
קטגוריה:כדורגלני יורו 2008
קטגוריה:כדורגלני גביע הקונפדרציות 2009
קטגוריה:איטלקים שנולדו ב-1981
קיונאו איצ'יקי

**קיונאו איצ'יקי** (ביפנית: 一木 清直; 16 באוקטובר 1892 - 21 באוגוסט 1942) היה קצין בצבא היפני הקיסרי במלחמת העולם השנייה.

## ביוגרפיה
איצ'יקי נולד במחוז שיזואוקה, וסיים את לימודיו במחזור ה-28 של האקדמיה הצבאית הקיסרית בשנת 1916. לאחר מכן שימש מדריך בבית הספר לרגלים במחוז צ'יבה.

### מלחמה בסין
ב-1934 קיבל איצ'יקי דרגת מייג'ור, וב-1936 קיבל פיקוד על גדוד בחיל המצב היפני בסין. ב-7 ביולי 1937 ערכו כוחות יפנים תמרונים צבאיים ליליים בסמוך לגשר מרקו פולו שבבייג'ינג, וירו כדורי סרק לעבר בסיס סיני שניצב בסמוך. הסינים, שחשבו שמדובר באש חיה, השיבו אש תותחים. משאחד מהחיילים היפנים לא שב לעמדתו, חשב קיונאו איצ'יקי שנפל בשבי הסינים, והורה לתקוף את העמדות הסיניות. תקרית גשר מרקו פולו למעשה גרמה לפרוץ מלחמת סין–יפן השנייה. לאחר התקרית שב איצ'יקי ליפן, ושימש מדריך בבתי הספר של הצבא הקיסרי.

### המערכה באסיה ובאוקיינוס השקט
עם פרוץ המערכה באסיה ובאוקיינוס השקט בדצמבר 1941 קיבל איצ'יקי דרגת קולונל ואת הפיקוד על הרגימנט ה-28. ביוני 1942 הוביל איצ'יקי את הכוח שנשלח לכבוש את אטול מידוויי, אך תבוסת כוחות הצי הקיסרי היפני היפניים בקרב מידוויי הביאה לביטול המבצע. באוגוסט 1942 סופח הרגימנט של איצ'יקי לארמייה ה-17, ונשלח לדרום האוקיינוס השקט. באותו חודש נחתו כוחות בעלות הברית בגוודלקנל שבאיי שלמה, ובתגובה נשלח איצ'יקי בראש חלק מהרגימנט שלו (הגדוד השני וכוחות מסייעים) לאי במטרה לכבוש את שדה התעופה מידי בעלות הברית.

ב-19 באוגוסט הובילו שש משחתות את איצ'יקי ו-916 חיילים מבסיס הצי בלגונת טרוק לטאיבו פוינט, נקודה במערב החוף הצפוני של גוודלקנל. הפיקוד העליון הורה לאיצ'יקי להקים ראש חוף בטאיבו ולהמתין להגעת שאר הרגימנט שלו, אך הוא החליט להתקדם לעבר קווי בעלות הברית עוד באותו היום. מהמודיעין שנמסר לו טרם הנחיתה, חשב איצ'יקי שבאי נמצאים כ-2,000 מגינים, אך למעשה מספר היה מעל 11,000 נחתים מחיל הנחתים של ארצות הברית, שהיו מחופרים היטב מסביב לשדה התעופה.

בליל ה-21 באוגוסט נהדף הכוח של איצ'יקי בקרב טנרו לאחר שערך מספר התקפות חזיתיות, ובשעות היום חוסל הכוח כמעט לחלוטין.

ישנן גרסאות סותרות לגבי גורלו של איצ'יקי. חלק מהעדויות מצביעות על כך שהוא נהרג במהלך אחת ההתקפות החזיתיות בליל הקרב, בעודו מוביל את חייליו במתקפת בנזאי. גרסאות אחרות גורסות שאיצ'יקי ביצע ספוקו – התאבדות יפנית מסורתית – כדי לכפר על הבושה שבתבוסת כוחות.

## ראו גם
*תקרית גשר מרקו פולו
*קרב טנרו

## קישורים חיצוניים

* Peter Chen. Kiyono Ichiki, World War II Database.


קטגוריה:אנשי צבא יפנים במלחמת העולם השנייה
קטגוריה:יפנים שנולדו ב-1892
קטגוריה:יפנים שנפטרו ב-1942
מסווג דו-ערכי

בסטטיסטיקה ובלמידה חישובית, **מסווג דו-ערכי** או **מסווג בינארי** הוא מסווג שמטרתו למיין את הפרטים בקבוצה לאחת משתי תת-קבוצות.

דוגמאות:
* מסנן ספאם בדואר אלקטרוני מסווג את ההודעות הנכנסות לספאם וללא-ספאם.
* בדיקה רפואית מאבחנת קיום מחלה (האם המטופל חולה או בריא?).
* זיהוי עמית-טורף: מערכת הבודקת האם מטוס שזוהה במכ"ם הוא מטוס ידידותי או מטוס אויב.

### סיווג סטטיסטי

### מדדי הערכה למסווג דו-ערכי

אינטואיטיבית, קל לומר האם מסווג מסוים הוא "מוצלח" (כלומר, ממיין את פריטי הקבוצה בדרך שתואמת את ההיגיון שלנו) או לא. עם זאת, לצרכים מדעיים, קיים צורך לתת הערכה מספרית לביצועי המסווג. כדי לבצע זאת, יש צורך לבדוק את המסווג מול קבוצת נתונים קטנה יחסית, שבה ידוע לנו (מלכתחילה או בדיעבד) הסיווג הנכון, בעזרת מדד זהב כלשהו.

גם בהינתן מדד זהב, עדיין ניתן לבחור דרכים שונות להעריך מספרית את הצלחת המסווג (ראו מסגרת).

קיימים מספר יחסים פשוטים, המתארים את היחסים בין חלקים שונים של התרשים. למשל:

***רגישות** מתארת את החלק היחסי של התוצאות החיוביות מתוך כלל הפריטים שאמורים היו להיות מסווגים כחיוביים.
:כלומר:

***סגוליות** מתארת את החלק היחסי של התוצאות השליליות מתוך כלל הפריטים שהיו אמורים להיות מסווגים כשליליים.

בנוסף, קיימים מדדי הערכה פשוטים פחות, אבל יותר תמציתיים; למשל, מקדם מתאם מתיוז:

:

כאשר ח"א הוא מספר החיוביים האמיתיים; ח"כ הוא מספר החיוביים הכוזבים; ש"א הוא מספר השליליים האמיתיים; ש"כ הוא מספר השליליים הכוזבים.
: ניתן לומר, בהכללה, שמקדם מתאם מתיוז מתאר את המתאם בין המסווג למדד הזהב.

להלן איור המסכם את מטריצת הטעות וממדי ההערכה השונים, היסודיים והנגזרים, של מסווג דו-ערכי.

900px

### המרת ערכים רציפים לסיווג דו-ערכי

בהינתן קלט \mathbf{x} \in V, על המסווג להחליט האם התוצאה חיובית או שלילית. דרך נפוצה לבצע זאת היא על ידי הגדרת פונקציית ניקוד n : V \to \mathbb{R}. הניקוד מבטא את מידת ההערכה שתוצאה קרובה לחיובית או חיובית בעצמה. בנוסף, מגדירים פונקציית מדרגה התלויה ב-*T* (שנקרא ערך הסף, threshold) באופן הבא:
\theta_T(t) = \begin{cases} 1 & \mbox{ if }t \ge T, \\ 0 & \mbox{ if } t
בעזרת שתי הפונקציות הללו, ניתו לבחור מסווג בינארי מהצורה f_T = \theta_T \circ n, כלומר: לכל \mathbf{x} \in V המסווג יחזיר f_T(\mathbf{x}) = \theta_T(n(\mathbf{x})) \in \{ 0, 1 \}, כלומר: המסווג יחזיר 1 אם הניקוד גדול או שווה לערך הסף, ואחרת יחזיר 0. באמצעות קביעת הסף אפשר להגדיל או להקטין את רגישות המסווג, וכן את הסגוליות. באמצעות עקומת ROC אפשר לבצע אופטימיזציה של המסווג f_T על ידי כוונון הסף.

קטגוריה:סיווג (סטטיסטיקה)
שמגר

קטגוריה:שמות משפחה עבריים
קטגוריה:שמות משפחה שמקורם בתנ"ך
דוד דהן

**דוד דהן** (נולד ב-18 במרץ 1978) הוא תסריטאי ויוצר טלוויזיה ישראלי.

## ביוגרפיה
במהלך השנים שימש דהן כתסריטאי של מספר סדרות טלוויזיה 
בשנת 2005 שימש כתסריטאי של הסדרה "ברוכים הבאים לבית ספר חגבים", בשנת 2007 שימש כבמאי בסרט ילו ששודר בבימה ושל קומדיית המצבים "מה שלמה?", ששודרה בערוץ לוגי.   

בשנת 2008 שימש כדיאלוגיסט של הטלנובלה "חשופים". בשנת 2009 שימש כתסריטאי הסדרה "המובילים", ששודרה בערוץ לוגי. בשנת 2010 שימש כדיאלוגיסט של הסדרה "15 דקות" ובהמשך אותה שנה שימש כעורך תסריט של הטלנובלה של ערוץ 10 "נשות הטייסים". כמו כן, שימש כדיאלוגיסט של הסדרה "עספור" ותסריטאי של קומדיית המצבים "בקרוב אצלכם", ששודרה בערוץ 10. 

בשנת 2011 שימש כתסריטאי של הסדרה "מה בכריש?", ששודרה בערוץ הילדים.  

במהלך השנים 2012–2016 שימש יחד עם עידו דרור כיוצר ותסריטאי של הסדרה "גאליס", אשר שודרה בערוץ הילדים במשך שבע עונות. בעקבות ההצלחה הרבה לה זכתה הסדרה בקרב ילדים ובני נוער, בשנת 2014 יצר וכתב יחד עם עידו דרור את הסרט "גאליס - המסע לאסטרה", המבוסס על הסדרה.

בשנת 2018 יצר וכתב שוב ביחד עם עידו דרור את הסדרה "אילת" המשודרת לילדי HOT בשיתוף עם ערוץ הילדים.

בשנת 2023 עלתה בהוט סדרת הפשע-קומדיה "4:20" שיצר יחד עם עידו דרור.

בשנת 2024 יצא לאקרנים הסרט "מרוסקים: גולסטאר הסרט" אותו כתב.

## קישורים חיצוניים
*

## הערות שוליים

קטגוריה:אנשי טלוויזיה ישראלים
קטגוריה:תסריטאים ישראלים
קטגוריה:גאליס
קטגוריה:ישראלים  שנולדו ב-1978
קיוטאקה קווגוצ'י

**קיוטאקה קווגוצ'י** (ביפנית: 川口 清健; 3 בדצמבר 1892 - 16 במאי 1961) היה גנרל בצבא היפני הקיסרי במלחמת העולם השנייה.

## ביוגרפיה
קווגוצ'י נולד במחוז קוצ'י, וסיים את לימודיו במחזור ה-26 של האקדמיה הצבאית הקיסרית בשנת 1914, ואת לימודיו במכללת המטה של הצבא ב-1922. במהלך מרבית שנות ה-20 ושנות ה-30 שימש במספר תפקידי מטה שונים בארמיית אזור צפון סין וביפן, וב-1940 קיבל דרגת מייג'ור גנרל.

באותה שונה קיבל קווגוצ'י את הפיקוד על החטיבת הרגלים ה-35, תחת הארמייה הדרומית היפנית. החטיבה נחתה ולחמה בבורנאו הבריטית בדצמבר 1941 ובינואר 1942, ולאחר מכן נחתה גם בסבו ובמינדנאו שבפיליפינים.

בחודש ספטמבר 1942 נחתה החטיבה ה-35 בגוודלקנל שבאיי שלמה, בתגובה לנחיתות בעלות הברית שם, שסימנו את תחילת קרב גוודלקנל. מטרת החטיבה הייתה לכבוש את שדה התעופה שדה הנדרסון שהקימו בעלות הברית, או לכל הפחות למנוע את השימוש בו. בקרב רכס אדסון, בליל ה-13 בספטמבר, תקפה החטיבה ה-35 את קווי בעלות הברית מסביב לשדה התעופה, אך נהדפה תוך שהיא סופגת אבדות רבות, ולבסוף נאלצה לסגת משדה הקרב. מאוחר יותר הודח קווגוצ'י מהפיקוד על החטיבה ה-35 בשל אי מילוי פקודות במהלך קרב שדה הנדרסון, ונשלח חזרה ליפן.

בשל תפקודו בגוודלקנל, ובשל מחלה בה לקה בעת שהותו באי, יצא קווגוצ'י משירות פעיל לתקופה ארוכה, ורק במרץ 1945 קיבל את הפיקוד על חיל המצב שהיה אמון על הגנת האי צושימה. לאחר המלחמה נעצר קווגוצ'י על ידי הרשויות הכיבוש של בעלות הברית ביפן, ועמד למשפט בעוון ביצוע פשעי מלחמה, ובהם סיוע להוצאה להורג של שופט בית המשפט העליון של הפיליפינים, חוזה אבאד סנטוס. הוא נכלא בכלא סוגמו שבטוקיו בין השנים 1946 ו-1953.

קיוטאקה קווגוצ'י נפטר ביפן ב-1961.

## לקריאה נוספת

* Frank, Richard. **Guadalcanal: The Definitive Account of the Landmark Battle**'. Random House, 1990. .
* Fuller, Richard. **Shokan: Hirohito's Samurai**. Arms and Armour Press, 1992. .
* Harries, Meirion; Susie Harries. **Soldiers of the Sun : The Rise and Fall of the Imperial Japanese Army**. Random House, 1994. .


## קישורים חיצוניים


* Kawaguchi Kiyotake (1892-1961), The Pacific War Online Encyclopedia.


קטגוריה:אנשי צבא יפנים במלחמת העולם השנייה
קטגוריה:גנרלים יפנים
קטגוריה:פושעי מלחמה יפנים
קטגוריה:יפנים שנולדו ב-1892
קטגוריה:נפטרים ב-1961
מסאו מרויאמה

**מסאו מרויאמה** (ביפנית: 丸山 政男; 13 בספטמבר 1889 - 11 בנובמבר 1957) היה לוטננט גנרל בצבא היפני הקיסרי במלחמת העולם השנייה.

## ביוגרפיה
מרויאמה נולד במחוז נאגנו, וסיים את לימודיו במחזור ה-23 של האקדמיה הצבאית הקיסרית בשנת 1911, ואת לימודיו במכללת המטה של הצבא ב-1919. בין השנים 1923 ו-1925 שימש נספח צבאי בלונדון, ובהודו הבריטית בשנים 1929–1930. עם שובו ליפן, שירת מרויאמה במטה הצבא הקיסרי, והיה אחראי על איסוף מודיעין צבאי על ארצות הברית ועל בריטניה. ב-1934 נשלח שוב ללונדון כדי לשרת בשגרירות יפן שם.

ב-1935 קיבל מרויאמה דרגת קולונל ושוב למטה הכללי הקיסרי בטוקיו. ב-1937 הוא קיבל את הפיקוד על רגימנט הרגלים הרביעי של המשמר הקיסרי. עם פרוץ מלחמת סין–יפן השנייה נשלח מרויאמה עם חייליו לסין, וביולי 1938 קיבל דרגת מייג'ור גנרל ואת הפיקוד על חטיבת הרגלים השישית.

במרץ 1941 קיבל מרויאמה דרגת לוטננט גנרל, וחודש לאחר מכן נמסר לו הפיקוד על דיוויזיית הרגלים השנייה. בספטמבר 1942, בתגובה לנחיתות בעלות הברית בגוודלקנל שבאיי שלמה, נשלחה הדיוויזיה השנייה אי במטרה להשמיד את כוחות בעלות הברית שהגנו עליו. במהלך קרב גוודלקנל הוביל מרויאמה את חייליו בקרבות בנהר מטניקאו ובקרב שדה הנדרסון באוקטובר, בהם נחלו היפנים תבוסות קשות. מרויאמה ושאר השורדים מקרבות אלה נסוגו מגוודלקנל בפברואר 1943, ומרויאמה פרש משירות פעיל בצבא במרץ 1944.

## לקריאה נוספת

* Frank, Richard. **Guadalcanal: The Definitive Account of the Landmark Battle**'. Random House, 1990. .
* Fuller, Richard. **Shokan: Hirohito's Samurai**. Arms and Armour Press, 1992. .
* Harries, Meirion; Susie Harries. **Soldiers of the Sun : The Rise and Fall of the Imperial Japanese Army**. Random House, 1994. .


## קישורים חיצוניים

* Maruyama, Masao, The Generals of WWII.


קטגוריה:אנשי צבא יפנים במלחמת העולם השנייה
קטגוריה:גנרלים יפנים
קטגוריה:יפנים שנולדו ב-1889
קטגוריה:יפנים שנפטרו ב-1957
עידו דרור

**עידו דרור** (נולד ב-26 במאי 1978) הוא תסריטאי ויוצר טלוויזיה ישראלי.

## ביוגרפיה
דרור הוא בעל תואר ראשון (2001-2004) בקולנוע וטלוויזיה באוניברסיטת תל אביב ובעל תואר שני (2006-2008) בהיסטוריה צבאית ודיפלומטית בחוג ללימודי ביטחון באוניברסיטת תל אביב. בין השנים 2008-2009 שימש כמרצה בשיעור כתיבת תסריט קצר בחוג לקולנוע וטלוויזיה באוניברסיטת תל אביב וכן בשנים 2008-2011 שימש כמרצה בבית הספר מנשר לאמנות בקורסים: "יסודות התסריט הקולנועי" (שנה א') ו"עקרונות תסריט" (שנה ב').  

במהלך השנים שימש דרור כתסריטאי של מספר סרטים וסדרות טלוויזיה. בשנת 2008 שימש כתסריטאי הסרט "סוף שבוע בתל אביב", עליו היה מועמד יחד עם אחיו הגדול, יונתן דרור לפרס אופיר של אותה שנה, בקטגוריית התסריט הטוב ביותר. בשנת 2011 שימש כתסריטאי של קומדיית המצבים "מה בכריש?", ששודרה בערוץ הילדים. 

בשנת 2011 יצר וכתב יחד עם אופיר בביוף את סדרת הדרמה "סימני שאלה", ששודרה בזכיינית ערוץ 2, רשת.

במהלך השנים 2012-2016 שימש יחד עם דוד דהן כיוצר ותסריטאי של הסדרה "גאליס", אשר שודרה בערוץ הילדים במשך שבע עונות. בעקבות ההצלחה הרבה לה זכתה הסדרה בקרב ילדים ובני נוער בשנת 2014 יצר וכתב יחד עם דוד דהן את הסרט "גאליס - המסע לאסטרה", המבוסס על הסדרה.

בשנת 2018 יצר וכתב שוב ביחד עם דוד דהן את הסדרה ״אילת״ המשודרת לילדי HOT בשיתוף עם ערוץ הילדים.

בשנת 2023 יצר וכתב שוב ביחד עם דוד דהן את הסדרה "4:20" המשודרת HOT .

## קישורים חיצוניים

## הערות שוליים

קטגוריה:תסריטאים ישראלים
קטגוריה:אנשי טלוויזיה ישראלים
קטגוריה:בוגרי אוניברסיטת תל אביב: קולנוע וטלוויזיה
קטגוריה:סגל אוניברסיטת תל אביב: קולנוע וטלוויזיה
קטגוריה:גאליס
קטגוריה:ישראלים  שנולדו ב-1978